**- - ODLUKA O IZBORU NAJPOVOLJNIJEG PONUĐAČA –**

**Konkurentski zahtjev za dostavljanje ponuda**

Broj: 05-04- 140-11 /24

Datum: 28.05.2024. godine

Na osnovu člana 64. stav 1. tačka a) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14, 59/22), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije za javnu nabavku broj: 05-04-140-10/24 od 28.05.2024. godine, u postupku javne nabavke goriva, maziva i drugih povezanih roba, direktor JU Direkcija regionalnih cesta TK je donio

**ODLUKU**

 **o izboru najpovoljnijeg ponuđača**

Član 1.

Prihvata se Preporuka Komisije za javne nabavke, broj: 05-04-140-10/24 od 28.05.2024. godine i okvirni sporazum za javnu nabavku goriva, maziva i drugih povezanih roba, dodjeljuje se, kako slijedi:

LOT 1 - Nabavka dizel goriva i drugih povezanih roba, ponuđaču doo Hifa Tešanj za ponuđenu cijenu od 15.424,58 KM bez PDV-a i rok plaćanja 60 dana.

LOT 2 - Nabavka benzina, ponuđaču doo Hifa Tešanj za ponuđenu cijenu od 7.451,50 KM bez PDV-a i rok plaćanja 60 dana.

Sa izabranim ponuđačem će se sklopiti okvirni sporazum za oba LOT-a.
Okvirni sporazum se sklapa na vremenski period od dvije godine.

Član 2.

Prijedlog okvirnog sporazuma dostavit će se na potpis izabranom ponuđaču **doo Hifa Tešanj**, po proteku roka od 10 dana (član 98. ZJN, stav 5), računajući od dana od kada su svi ponuđači obaviješteni o izboru najpovoljnije ponude.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

Obrazloženje

Postupak javne nabavke pokrenut je Odlukom o pokretanju postupka javne nabavke broj: 05-04-140/24 od 10.05.2024.g. Javna nabavka je provedena putem Konkurentskog zahtjeva za dostavljanje ponuda.

Procijenjena vrijednost javne nabavke bez PDV-a iznosila je 40.000,00 KM.

LOT 1- Nabavka dizel goriva i drugih povezanih roba, procijenjene vrijednosti 31.000,00 KM bez PDV-a

LOT 2- Nabavka benzina, procijenjene vrijednosti 9.000,00 KM bez PDV-a

Obavještenja o nabavci broj 997-7-1-31-3-41/24 objavljeno 14.05.2024. godine na web stranici javnih nabavki. Službeni glasnik BiH broj: 34/24.

Komisija za javnu nabavku imenovana je Rješenjem broj: 05-04-140-3/24 od 20.05.2024. godine. Komisija za javnu nabavku dostavila je dana 28.05.2024. godine Zapisnik o radu Komisije 05-04-140-9/24 sa rezultatima pregleda i ocjene ponuda.

Komisija je dala Preporuku Ugovornom organu o izboru najpovoljnijeg ponuđača broj: 05-04-140-10/24 od 28.05.2024. godine, kojom se ugovornom organu preporučuje donošenje odluke o izboru najpovoljnijeg ponuđača za:

LOT 1 - Nabavka dizel goriva i drugih povezanih roba, ponuđaču doo Hifa Tešanj za ponuđenu cijenu od 15.424,58 KM bez PDV-a i rok plaćanja 60 dana.

LOT 2 - Nabavka benzina, ponuđaču doo Hifa Tešanj za ponuđenu cijenu od 7.451,50 KM bez PDV-a i rok plaćanja 60 dana.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je ukupan broj pristiglih ponuda za LOT 1- 2;
* da su blagovremeno zaprimljene 2 ponude za LOT 1;
* da nije bilo neblagovremeno zaprimljenih ponuda.
* da je ukupan broj pristiglih ponuda za LOT 2- 3;
* da su blagovremeno zaprimljene 3 ponude za LOT 2;
* da nije bilo neblagovremeno zaprimljenih ponuda.

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tom prilikom Komisija je utvrdila da ponude svih prijavljenih ponuđača ispunjavaju kvalifikacione uslove propisane tenderskom dokumentacijom, u pravnom, tehničkom i ekonomskom smislu u okviru javne nabavke goriva, maziva i drugih povezanih roba.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija ekonomski najpovoljnije ponude.

Kriterij za izbor ponude je bio ekonomski najpovoljnija ponuda sa sljedećim podkriterijima:

- Cijena............................................ 98%

- Rok plaćanja.................................. 2%.

Bodovanja ponuda prema postavljenim kriterijima vrši se na sljedeći način:

***-BODOVANJE PO KRITERIJU -CIJENA***

Bodovanje po ovom kriteriju vrši se na slijedeći način:

         Najveći broj bodova a to je 98 dobit će ona ponuda koja ima najnižu ukupnu cijenu. Ostale  ponude bodovat će se prema sljedećoj formuli:

 NAJNIŽA CIJENA / CIJENA IZ PONUDE KOJA SE BODUJE x 98

***-BODOVANJE PO KRITERIJU –ROK PLAĆANJA***

 Bodovanje po ovom kriteriju izvršit će se na sljedeći način:

         Plaćanje u roku od 30 dana ................................................................. 1 bod

         Plaćanje u roku od 60 dana ................................................................. 2 bodova.

**UKUPAN BROJ BODOVA= BROJ BODOVA DOBIJENIH PO KRITERIJU ‘CIJENA’ + BROJ BODOVA DOBIJENIH PO KRITERIJU ‘ROK PLAĆANJA’**

Prema kriteriju za izbor ponude, ponude se rangiraju na slijedeći način:

**LOT 1- Nabavka dizel goriva i drugih povezanih roba**

|  |  |  |  |  |  |  |  |
| --- | --- | --- | --- | --- | --- | --- | --- |
| Rang | Naziv ponuđača | Cijena ponude | Cijena ponude sa popustom | Rok plaćanja | broj bodova po kriteriju -cijena | broj bodova po kriteriju- Rok plaćanja | Ukupan broj bodova |
| 1. | Doo Hifa Tešanj | 16.409,13 | 15.424,58 | 60 | 98 | 2 | 100 |
| 2. | Doo Holdina Sarajevo | 18.295,70 | 17.170,66 | 60 | 88,03 | 2 | 90,03 |

**LOT 2- Nabavka benzina**

|  |  |  |  |  |  |  |  |
| --- | --- | --- | --- | --- | --- | --- | --- |
| Rang | Naziv ponuđača | Cijena ponude | Cijena ponude sa popustom | Rok plaćanja | broj bodova po kriteriju -cijena | broj bodova po kriteriju- Rok plaćanja | Ukupan broj bodova |
| 1. | Doo Hifa Tešanj | 7.927,13 | 7.451,50 | 60 | 98 | 2 | 100 |
| 2. | Doo Holdina Sarajevo | 8.225,00 | 7.735,00 | 60 | 94,40 | 2 | 96,40 |
| 3. | doo „Petrol BH oil company“ Sarajevo | 8.237,49 | 7.770,00 | 60 | 93,98 | 2 | 95,98 |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

POUKA O PRAVNOM LIJEKU

Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 5 (pet) dana od dana prijema ove odluke.

 DIREKTOR

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva